CELEX: C2007/082/36
Language: da
Date: 2007-04-14 00:00:00
Title: Sag C-46/07: Sag anlagt den 1. februar 2007 — Kommissionen for De Europæiske Fællesskaber mod Den Italienske Republik

14.4.2007   
            
            
               DA
            
            
               Den Europæiske Unions Tidende
            
            
               C 82/20
            
         Sag anlagt den 1. februar 2007 — Kommissionen for De Europæiske Fællesskaber mod Den Italienske Republik
   (Sag C-46/07)
   (2007/C 82/36)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved L. Pignatoro-Nolin og M. van Beek, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 141 EF, idet den har opretholdt bestemmelser, hvorefter tjenestemænd opnår ret til alderspension på forskellige tidspunkter afhængigt af, om de er mænd eller kvinder.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen er af den opfattelse, at den pensionsordning, der administreres af INPDAP (Istituto Nazionale della Previdenza per i Dipendenti dell'Amministrazione Pubblica) (landsdirektoratet for social sikring af tjenestemænd), udgør en særlig pensionsordning, der medfører forskelsbehandling i strid med artikel 141 EF, for så vidt som den fastsætter en almindelig pensionsalder for mænd på 65 år og for kvinder på 60 år.